Viiratsi 25. november 2025 nr 484

**Isikliku kasutusõiguse seadmine**

Viljandi Vallavalitsus esitas (reg 31.10.2025 nr 4-7/25/2560) Transpordiametile riigivara kasutamiseks andmise ja isikliku kasutusõiguse seadmise taotluse bussiootepaviljonide ja tänavavalgustuste paigaldamiseks.

Transpordiamet andis 12.11.2025 korraldusega nr 1.1-3/25/685 (reg 12.11.2025nr 4-7/25/2625) Viljandi Vallavalitsusele otsustuskorras kasutamiseks ja isikliku kasutusõigusega koormamiseks tasuta ja tähtajatult Eesti Vabariigi omandis, Kliimaministeeriumi valitsemisel ning Transpordiameti valduses olevad taotletud kinnisasjade osad.

Tulenevalt eeltoodust ja võttes aluseks kohaliku omavalitsuse korralduse seaduse § 30 lg 1 p 2, asjaõigusseaduse § 225 lg 1 ning arvestades Transpordiameti nõusolekut:

1. Seada tähtajatu ja tasuta isiklik kasutusõigus Eesti Vabariigi omandis olevatele katastriüksustele Viljandi valla (edaspidi õigustatud isik) kasuks alljärgnevalt:
   1. Viljandi maakonnas Viljandi vallas Jakobimõisa külas asuva 52 Viljandi-Rõngu tee kinnisasjast (Tartu Maakohtu kinnistusosakonna registriosa nr 4845050, katastritunnus 79701:004:1390, riigi kinnisvararegistri objekti kood KV9355) 252 m² suuruse osa (pos 1), 128 m² suuruse osa (pos 2), 244 m² suuruse osa (pos 3), 293 m² suuruse osa (pos 4) ja 64 m² suuruse osa (pos 5) tänavavalgustuse maakaablite ja valgustusmastide omamiseks vastavalt lisatud plaanile (Lisa 1 IKÕ seadmise plaan 5 lehel) piiratud asjaõiguste ruumiandmete infosüsteemi (PARI) kasutusala ruumikuju tunnus ID 1007821 ning 44 m² suuruse osa (pos 1) bussiootepaviljoni omamiseks vastavalt lisatud plaanile (Lisa 2 IKÕ seadmise plaan), PARI ID 1007837;
   2. Viljandi maakonnas Viljandi vallas Soe külas asuva 52 Viljandi-Rõngu tee kinnisasjast (Tartu Maakohtu kinnistusosakonna registriosa nr 24251250, katastritunnus 89901:001:2799, riigi kinnisvararegistri objekti kood KV113638) 23 m² suuruse osa (pos 1) bussiootepaviljoni omamiseks vastavalt lisatud plaanile (Lisa 3 IKÕ seadmise plaan), PARI ID 1007757;
   3. Viljandi maakonnas Viljandi vallas Jakobimõisa külas asuva 24176 Mustla-Kärstna tee kinnisasjast (Tartu Maakohtu kinnistusosakonna registriosa nr 10363750, katastritunnus 79703:002:0021, riigi kinnisvararegistri objekti kood KV12403) 26 m² suuruse osa (pos 1) tänavavalgustuse maakaabli omamiseks vastavalt lisatud plaanile (Lisa 4 IKÕ seadmise plaan), PARI ID 1007824.
2. Õigustatud isik kohustub:
   1. tagama rajatise avaliku kasutamise;
   2. kasutama rajatist vaid seadusest tulenevate ülesannete täitmiseks;
   3. teostama rajatise korrashoidu vastavalt õigusaktidele oma vahenditega ja omal kulul;
   4. kasutama kasutusõiguse ala säästlikult ja heaperemehelikult ning võtma tarvitusele kõik abinõud, vältimaks kinnisasja omaniku või kolmandate isikute vara või õiguste kahjustamist mistahes viisil;
   5. korraldama kasutusõiguse alal riigitee teehoidu talitluse tagamise eesmärgil;
   6. mitte halvendama liiklust riigiteel, mis piirneb kasutusõiguse alaga ja lubama kinnisasja omanikul või tema poolt volitatud isikul ilma täiendavate kooskõlastusteta teostada riigitee kaitsevööndis teehoiu teostamist, s.h teha talihooldetöid, sildade-viaduktide hooldetöid, tee katte ja –peenarde remondi- ja hooldetöid, niita, teostada võsaraiet ja muid vajalikke töid;
   7. andma põhjendatud seisukohti kasutusõiguse alale kavandatavate avalikes huvides olevate tehnovõrkude või -rajatiste ehitamise kohta;
   8. säilitama rajatisega seotud dokumendid (nt projekt, teostusjoonised jm dokumendid) lepingu kehtivuse perioodil;
   9. tagama vara majandusliku säilimise.
3. Kasutusõigus ei ole samal talituslikul eesmärgil üleantav kolmandale isikule ilma Transpordiameti nõusolekuta. Õigustatud isik võib anda riigivara kolmanda isiku kasutusse allkasutuslepingu alusel üksnes juhul, kui selleks on Transpordiameti nõusolek ja allkasutuslepingus lepitakse kokku lepingu avalikustamises avaliku teabe seaduse kohaselt.
4. Õigustatud isik võib lepingu üles öelda, teatades sellest teisele poolele ette vähemalt 6 kuud.
5. Kinnisasja omanikul on õigus lõpetada leping erakorraliselt olukorras, kus kasutamiseks antud kasutusõiguse ala on vajalik riigivõimu teostamiseks või muul avalikul eesmärgil.
6. Kinnisasja omanik saab lepingu ühepoolselt ennetähtaegselt lõpetada, teatades sellest teisele poolele ette 30 päeva, kui õigustatud isiku üle järelevalvet teostava asutuse ettekirjutus lepingu täitmise kohta on jäetud korduvalt täitmata või see takistab lepingu edasist täitmist või lepingu edasine täitmine võib põhjustada kahju kinnisasja omanikule või kolmandatele isikutele.
7. Lepingu lõppemisel võib õigustatud isik rajatise likvideerida ainult kinnisasja omaniku kirjalikul nõusolekul. 6 kuud enne lepingu ülesütlemist peab õigustatud isik pöörduma kinnisasja omaniku poole, et selgitada välja kinnisasja omaniku seisukoht rajatise säilitamiseks ja õigustatud isiku teehoiu kohustuse ülevõtmiseks või rajatise likvideerimiseks. Juhul kui kinnisasja omanik annab nõusoleku rajatise likvideerimiseks, kohustub õigustatud isik rajatise likvideerima ja taastama kasutusõiguse alal lepingu sõlmimisele eelnenud seisukorra omal kulul ilma kinnisasja omanikult täiendavat hüvitist saamata. Juhul, kui kinnisasja omanik ei anna nõusolekut rajatise likvideerimiseks, läheb rajatise omand ning kohustus teostada teehoidu üle kinnisasja omanikule, kusjuures õigustatud isikul ei ole õigust saada rajatise omandamise eest kinnisasja omanikult hüvitist.
8. Lepingu lõppemisel on õigustatud isik kohustatud teehoiu korraldamise kohustuse järjepidevuse tagamiseks kinnisasja omanikule üle andma kogu teehoiu korraldamisega seotud dokumentatsiooni. Rajatise ja dokumentide üleandmise kohta vormistatakse üleandmise-vastuvõtmise akt.
9. Rajatised on ehitatud Transpordiameti ja Viljandi valla vahel 01.12.2023 allkirjastatud koostöökokkuleppe nr 3.2-1/23/2307-1 alusel.
10. Transpordiametil on õigus nõuda isikliku kasutusõiguse seadmise lepingu rikkumise korral õigustatud isikult leppetrahvi summas kuni 500,00 eurot. Leppetrahvi määramine ei vabasta õigustatud isikut isikliku kasutusõiguse seadmise lepingust tulenevate kohustuste täitmisest.
11. Isikliku kasutusõiguse sisuks on õigustatud isikule õiguse andmine korralduses nimetatud kasutusõiguse alale rajatise (tänavavalgustuse maakaablid ja valgustusmastid ning bussiootepaviljonid) ehitamiseks, omamiseks, avalikuks kasutamiseks ja teehoiu korraldamiseks talitluse tagamise eesmärgil. Isikliku kasutusõiguse lepingu lahutamatuks lisaks lugeda lisatud plaanid ning korralduses määratud tingimused.
12. Riigivaraga seotud maksud tasub ning kõrvalkulud ja koormised kannab õigustatud isik proportsionaalselt kasutusõiguse ulatusega.
13. Transpordiamet ja õigustatud isik vormistavad riigivaraseaduse § 24 lõike 2 kohaselt digitaalselt allkirjastatud riigivara valduse üleandmise-vastuvõtmise akti viieteistkümne (15) tööpäeva jooksul arvates notariaalse lepingu sõlmimisest.
14. Isikliku kasutusõigusega koormamise notariaalselt tõestatud lepingu sõlmimisega seotud kulud kannavad osapooled võrdses ulatuses.
15. Volitada vallavanemat edasivolitamise õigusega sõlmima lepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi Vallavalitsuse nimel lepingule alla kirjutama ja teostama kõik, mis on seotud nimetatud ülesande täitmisega.
16. Käesoleva korraldusega mittenõustumisel võib esitada vaide 30 päeva jooksul korralduse teatavakstegemisest arvates Viljandi Vallavalitsusele (viljandivald@viljandivald.ee või Sakala tn 1, Viiratsi alevik, Viljandi vald, 70101 Viljandi maakond) või kaebuse Tartu Halduskohtule (trthktartu.menetlus@kohus.ee või Kalevi 1, 51010 Tartu).
17. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

vallasekretär